L-ex difensur ta’ Liverpool u għal żmien qasir anke ex-coach ta’ Birkirkara, in-Norveġiż John Arne Riise, ddaħħal l-isptar mat-tifla tiegħu Arianna wara li kienu nvoluti f’inċident tat-traffiku. L-inċident seħħ żewġt iljieli ilu f’Alesund in-Norveġja meta Riise kien qed iwassal lit-tifla ta’ 19-il sena lura d-dar. Ftit qabel waslu Riise pprova jiskapula ostaklu fit-triq imma baqa’ dieħel f’barriera tal-ħadid bil-konsegwenza li l-karozza ġarrbet ħsarat konsiderevoli. Huma ttieħdu l-isptar b’urġenza imma dalgħodu Riise nnifsu qal fuq Twitter li huwa u Arianne intbagħtu d-dar wara li qattgħu il-lejl l-isptar għall-osservazzjoni.